Santoña

SantoñaEuskaltzaindiak onartzen duen izena Santoña da. Euskaltzaindiaren 149. araua: Euskal Herri inguruko exonimoak testuan Santoña adibide gisa agertzen da, hizkuntza ofizial propioaren arabera erabiltzeko euskaraz ere. Kantabria erkidegoko Trasmiera eskualdean (Espainian) dagoen kostaldeko udalerria da, Santoñako badian, Buciero mendi magalean. Santander hiriburutik 48 kilometrora dago. Erdi Aroan, udalerria Portua edo Santoñako Portua izenaz ezagutzen zen eta garai hartako agirietan horrela ageri da.

 Geografia 
 Latitudea: 43º 26' 29" I.
 Longitudea: 003º 27' 27" M.
 Hidrografia: Asón ibaiaren behe isuriak bokalean itsasoratzen den Tretoko itsasadarra sortu zuen, lokatzetan oparo diren bere sedimentuek Santoñako paduren ekosistema sortu zutelarik.

 Inguru naturala eta kokapena 
Kantauri itsasoak udalerri ia bere osotasunean inguratzen du, horregatik iparraldetik Berria hondartzarekin mugatzen du, hegoaldetik San Martín hondartzarekin, ekialdetik Buciero mendiarekin eta mendebaldetik berriz Argoños, Escalante eta Bárcena de Cicero udalerriekin. Hortaz norabide horretan arrantzaleen portua eta kirol portuaren gune berria kokatzen dira, horiekin batera Santoña, Victoria eta, Joyeleko padurek Santoña, Victoria eta Joyeleko Padurak izeneko Babesgune Naturala osatzen dute.

 Demografia 
 Bilakaera demografikoa 1900  1910  1920  1930  1940  1950  1960  1970  1980  1990  2000  2009  2013 4.339  6.315  7.327  7.024  11.136  8.938  9.082  10.633  11.003  11.211  11.556  11.569  11.382

 Auzoak 
 El Dueso, non El Duesoko espetxea dagoen.
 Piedrahíta
 Santoña (herriburua)

 Gastronomia 
Udalerriak gastronomiari dagokionez antxoengatik ospe handia du, bertan 50 antxoategi baina gehiago daudelarik, haietan zuzenean edo udalerrian dauden dendetan erosi ahal daitezkelarik. Antxoak udalerriko edozein taberna eta jatetxetan ere topa daitezke.

 Ekonomia 
Bertako jarduera ekonomiko nagusia arrantza da, bai eta hari loturiko jarduerak ere. Turismoak ere garrantzi handia du, udaldi nahiz jaiegunetan udalerria eta hondartzak jendez lepo egon ohi direlarik.

 Ondarea 
 Portuko Andre Mariaren eliza
 Chiloeches jauregia
 Santoñako gotorlekuak: Napoleonen gotorlekua, San Karlos gotorlekua eta San Martin gotorlekua.
 Manzanedoko markesaren jauregia
 San Antonio plaza (Santoña)
 El Duesoko espetxea
 Hilerri katolikoa (Santoña)
 Abastos plaza (Santoña)
 Kasino Antzeoki Lizeoa
 Juan de la Cosaren monumentua
 Luis Carreroren monumentua
 Zezen plaza

 Iruditegia 

 Pertsonaia ospetsuak 
 Juan de la Cosa (1450-1509), marinel eta kartografoa.
 Luis Carrero Blanco (1904-1973), Gobernu Frankistako presidentea, almirantea eta politikaria.

 Erreferentziak 

 Ikus, gainera 
 Kantabriako udalerrien zerrenda

 Kanpo estekak 
  Santoñako Udalaren webgunea


Kategoria:Santoñako herriak
Kategoria:Kantabriako portuak